Se mai fac 5 kilometri de autostradă cu 879 de milioane de lei. Când ar urma să fie gata încă un sector din șoseaua de viteză Ploiești-Brașov
Executivul a aprobat, în ședința de marți, indicatorii tehnico - economici pentru sectorul de Autostradă Cristian - Ghimbav, în zona municipiului Codlea, a anunțat ministrul Transporturilor și Infrastructurii Sorin Grindeanu. Valoarea alocată construirii celor 5,18 kilometri este de 879,89 milioane lei, inclusiv TVA, o sumă alocată prin Programul Transport 2021-2027, iar construirea acestui nou sector este estimată la 24 de luni, după semnarea contractului.